# Informasjon til foreldre og elever ved skolene i Lyngen, 3.januar 2021

Regjeringen varslet i dag at alle ungdomsskoler i Norge skal følge rødt nivå i smittevernveilederen. Rødt nivå betyr blant annet alternativ organisering av skoledagen, delvis hjemmeundervisning, at klassene deles inn i mindre kohorter med faste voksne, samt at spesialrom stenges for bruk av flere klasser. Tiltakene skal vare fram til 18.januar.

Barneskolene skal fortsatt følge gult nivå, men omorganiseringen vil også ha enkelte konsekvenser for dem.

En omorganisering til rødt nivå byr på en del organisatoriske utfordringer, og **ungdomsskoleelevene i Lyngen vil derfor ikke møte på skolene i morgen, 4.januar.**

Alle andre elever møter til vanlig tid.

Nærmere beskjed om oppmøte og eventuelt henting av utstyr for ungdomsskoleelevene får dere av den enkelte skole i løpet av mandag 4.januar.

Vi ønsker samtidig å minne om regjeringens anbefalinger om å unngå helt å ha gjester i hjemmet. Barn i barneskolealder kan ha besøk fra egen kohort.

Alle organiserte fritidsaktiviteter og idrettsaktiviteter innendørs stenges også inntil 18.januar.

Vi vet at det er tungt for barna og ungdommen igjen å møte sterke restriksjoner, men regjeringa har tro på at vi ved en 14 dagers stopp vil klare å slå ned på smittespredningen og komme mer tilbake til normalen etter 18.januar dersom vi alle bidrar.

Dersom dere har spørsmål, ikke nøl med å ta kontakt.

Eidebakken skole: Tone M Iversen. Tone.mari.iversen@lyngen.kommune.no, tlf. 99023534

Lenangen skole: Bodil Larsen. Bodil.larsen@lyngen.kommune.no, tlf. 40028588

Lyngsdalen oppvekstsenter: Eirin larsen. Eirin.larsen@lyngen.kommune.no, tlf. 92650092

Mvh

Tone Mari Iversen, Eirin Larsen, Bodil Larsen og Anette Holst.